Privyrobte si písaním článkov na blog. Info: [email protected]
Nemáte na lístok na MHD? Žiaden problém!
O tom, že ľudská vynaliezavosť nemá hraníc, sa presviedčame takmer každý deň. Dnes sa zameriame na podvádzanie v súvislosti s mestskou hromadnou dopravou. Ide totiž o jeden z najrozšírenejších podvodov vôbec.
To, že bratislavský dopravný podnik zaviedol inováciu v podobe možnosti kúpy cestovného lístka pomocou SMS správy, je nám už dobre známe. Akonáhle sa však zaviedla táto novinka do praxe, začali sa všade navôkol šíriť overené informácie, ako túto povinnosť obísť. Princíp je jednoduchý: Odoslaním prázdnej SMS správy, resp. medzery na určené číslo obdržíte obratom cestovný lístok, ktorým sa v prípade kontroly preukážete revízorovi.
Mark Zuckerberg by sa divil. Alebo možno ani nie.
Na modrej sociálnej sieti, ktorá je ešte stále najobľúbenejšou medzi slovenskými obyvateľmi, vznikla skupina, v rámci ktorej sa zdieľajú platné cestovné lístky. Ak ste dostatočne rýchli a šikovní, dokážete ich zúžitkovať pre vlastné potreby.
Podvody nie sú možné!
Týmito slovami sa bráni Dopravný podnik Bratislava. Podľa slov kompetentných nie je možné takýmto spôsobom zneužiť už raz zakúpený elektronický dopravný lístok. Údajne majú revízori dostupné prostriedky, ktorými môžu ľahko overiť pravosť SMS lístka. Ak ste však niekedy boli účastníkom takejto kontroly, viete, že to nie je pravda, keďže letmý pohľad revízora nemá najmenšiu šancu podvod odhaliť.
Otázka na vás? Myslíte si, že sociálne siete napomáhajú šíreniu informácií o podvodoch či inej nelegálnej činnosti?